b"\n_START_ARTICLE_\nVal\xc3\xa9rie Trierweiler\n_START_SECTION_\nBiografia\n_START_PARAGRAPH_\nVal\xc3\xa9rie Massoneau va n\xc3\xa0ixer a Angers el 1965, cinquena d'una fam\xc3\xadlia modesta de sis fills. El seu pare, Jean-No\xc3\xabl Massonneau, minusv\xc3\xa0lid des dels dotze anys, quan va perdre una cama despr\xc3\xa9s de saltar sobre un artefacte explosiu durant la Segona Guerra Mundial, va morir quan en tenia cinquanta-tres, i, llavors, la seva mare va haver de treballar a la recepci\xc3\xb3 de la pista de gel d'Angers. _NEWLINE_La futura periodista estudi\xc3\xa0 primer a l'Escola Paul Val\xc3\xa9ry; despr\xc3\xa9s, al Col\xc2\xb7legi Jean Lur\xc3\xa7at i al Liceu Joachim-du-Bellay, d'Angers, i obtingu\xc3\xa9 el batxillerat de lletres el 1983. Prossegu\xc3\xad els estudis a la Universitat de Par\xc3\xads 1 Panth\xc3\xa9on-Sorbonne, on va cursar Hist\xc3\xb2ria i despr\xc3\xa9s Ci\xc3\xa8ncies Pol\xc3\xadtiques, que acab\xc3\xa0 amb un DESS de ci\xc3\xa8ncies pol\xc3\xadtiques."